**Doprava v Kuvajte** je založená na cestnej doprave, keďže Kuvajt je krajina s bohatými ropnými zásobami. Na jedného človeka pripadajú v priemere 2 autá. Železničná doprava tu neexistuje a tak hromadnú dopravu zabezpečujú autobusy. Niektoré železničné trate boli naplánované, vrátane metra v Kuvajte, no žiadne z nich neboli realizované. Kuvajt má námorné prístavy v Perzskom zálive. Nachádza sa tu 7 letísk, z ktorých najväčšie a výhradne určené na civilné použitie je Kuwait International Airport.

Železničná doprava
------------------

### Prehľad

Napriek tomu, že Kuvajt nemá žiadne železnice, zvyšujúci sa počet kolón na cestách viedol k navrhnutiu pár projektov. Hlavné mesto Kuvajt by malo byť konečnou stanicou navrhovanej železnice Gulf Railway. Táto 2 000 kilometrov dlhá železnica má viesť z Kuvajtu do Ománu cez mestá pozdĺž Perzského zálivu.

### Metro

Metro v Kuvajte je plánované pod názvom The Kuwait Metropolitan Rapid Transit System Project a má mať 4 linky, ktoré budú dokopy merať 160 km. Zastávok bude 69. Projekt mešká a výstavba zatiaľ nezačala.

Cestná doprava
--------------

Kuvajt sa ako krajina, v ktorej pripadajú približne 2 autá na jedného človeka, vysoko spolieha na cestnú dopravu. Celková dĺžka cestnej infraštruktúry je 6 608 km. Dopravné zápchy sú časté počas dňa hlavne v Kuvajte.

Kedže tu neexistujú žiadne železnice, hromadná doprava je založená výhradne na autobusoch. Štátnym dopravcom je spoločnosť Kuwait Public Transportation Company, založená v 1962. Zabezpečuje miestne linky v rámci Kuvajtu ako aj diaľkové linky do ostatných štátov pri Perzskom zálive. Hlavným súkromným dopravcom je CityBus. Ďalším súkromníkom je Kuwait Gulf Link Public Transport Services.

Letecká doprava
---------------

V Kuvajte sa nachádza 7 letísk a 4 heliporty. Národné aerolínie sú Kuwait Airways.

Vodná doprava
-------------

Prístav Ash Shu'aybah
Kuvajt má v Perzskom zálive tieto prístavy (tu uvedené v anglickom prepise): Ash Shu'aybah, Ash Shuwaykh, Kuwait, Mina' 'Abd Allah, Mina' al Ahmadi, Mina' Su'ud.

Referencie
----------

1. ↑   *Kuwait Passenger Cars Per 1 000 People* [online]. tradingeconomics.com, [cit. 2018-11-28]. Dostupné online.
2. ↑   *Kuwait Motor Vehicles Per 1 000 People* [online]. tradingeconomics.com, [cit. 2018-11-28]. Dostupné online.
3. ↑   *Motor vehicles (per 1,000 people)* [online]. Svetová banka, [cit. 2018-11-28]. Dostupné online. Archivované 2014-02-09 z originálu.
4. ↑   Kuwait Metro System, Kuwait City - Railway Technology. *Railway Technology*. Dostupné online [cit. 2018-11-28]. (po anglicky)
5. ↑   *Single rail network to link Kuwait & Oman by 2017 - Kuwait News* [online]. [Cit. 2018-11-28]. Dostupné online. Archivované 2011-06-14 z originálu.
6. ↑   Kuwait metro procurement to begin soon. *Railway Gazette*, 2012-02-21. Dostupné online [cit. 2018-11-28]. Archivované 2019-02-03 z originálu. (po anglicky)
7. 1 2   *Middle East :: Kuwait — The World Factbook - Central Intelligence Agency* [online]. www.cia.gov, [cit. 2018-11-28]. Dostupné online. Archivované 2019-06-09 z originálu. (po anglicky)
8. ↑   *Kuwait’s traffic nightmare – MPW sees hurdles in executing projects | Kuwait Times* [online]. [Cit. 2018-11-28]. Dostupné online. Archivované 2012-12-09 z originálu.
9. ↑   *KPTC - Services* [online]. Kuwait Public Transportation Company, [cit. 2018-11-28]. Dostupné online. Archivované 2013-04-29 z originálu.

Iné projekty
------------

Commons
* Spolupracuj na Commons Commons ponúka multimediálne súbory na tému **Doprava v Kuvajte**

Zdroj
-----

*Tento článok je čiastočný alebo úplný preklad článku Transport in Kuwait na anglickej Wikipédii.*